CELEX: 32017R0140
Language: lt
Date: 2017-01-26 00:00:00
Title: 2017 m. sausio 26 d. Komisijos reglamentas (ES) 2017/140, kuriuo skiriama ES etaloninė Capripoxvirus genties virusų sukeliamų ligų (žvynelinės ir avių ir ožkų raupų) laboratorija, nustatomos papildomos šios laboratorijos pareigos ir užduotys ir iš dalies keičiamas Europos Parlamento ir Tarybos reglamento (EB) Nr. 882/2004 VII priedas (Tekstas svarbus EEE. )

27.1.2017   
            
            
               LT
            
            
               Europos Sąjungos oficialusis leidinys
            
            
               L 22/10
            
         KOMISIJOS REGLAMENTAS (ES) 2017/140
   2017 m. sausio 26 d.
   kuriuo skiriama ES etaloninė Capripoxvirus genties virusų sukeliamų ligų (žvynelinės ir avių ir ožkų raupų) laboratorija, nustatomos papildomos šios laboratorijos pareigos ir užduotys ir iš dalies keičiamas Europos Parlamento ir Tarybos reglamento (EB) Nr. 882/2004 VII priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (1), ypač į jo 32 straipsnio 5 ir 6 dalis,
   kadangi:
   
               (1)
            
            
               Reglamentu (EB) Nr. 882/2004 nustatytos Europos Sąjungos (ES) maisto, pašarų ir gyvūnų sveikatos etaloninių laboratorijų bendrosios užduotys, pareigos ir joms keliami reikalavimai. ES etaloninės gyvūnų sveikatos ir gyvų gyvūnų tyrimo laboratorijos yra išvardytos to reglamento VII priedo II skirsnyje;
            
         
               (2)
            
            
               ES etaloninė Capripoxvirus genties virusų sukeliamų ligų (žvynelinės ir avių ir ožkų raupų) laboratorija dar nepaskirta. ES etaloninių laboratorijų veikla turėtų apimti pašarus ir maistą reglamentuojančių teisės aktų bei gyvūnų sveikatos sritis, kuriose reikalaujama tikslių analizės ir diagnostikos rezultatų. Dėl Capripoxvirus genties virusų sukeliamų ligų protrūkių turi būti gauti tikslūs analizės ir diagnostikos rezultatai;
            
         
               (3)
            
            
               2016 m. birželio 30 d. Komisija, siekdama atrinkti ir paskirti ES etaloninę Capripoxvirus genties virusų sukeliamų ligų (žvynelinės ir avių ir ožkų raupų) laboratoriją, paskelbė kvietimą teikti paraiškas. Atrinkta laboratorija „Veterinarijos ir agrocheminių tyrimų centras – CODA-CERVA“ turėtų būti paskirta ES etalonine Capripoxvirus genties virusų sukeliamų ligų (žvynelinės ir avių ir ožkų raupų) laboratorija;
            
         
               (4)
            
            
               be bendrųjų funkcijų ir pareigų, nustatytų Reglamento (EB) Nr. 882/2004 32 straipsnio 2 dalyje, atrinktai laboratorijai turėtų būti nustatytos tam tikros konkrečios užduotys ir atsakomybės;
            
         
               (5)
            
            
               todėl Reglamento (EB) Nr. 882/2004 VII priedo II skirsnis turėtų būti atitinkamai iš dalies pakeista;
            
         
               (6)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šiuo reglamentu Sąjungos (ES) etalonine Capripoxvirus genties virusų sukeliamų ligų (žvynelinės ir avių ir ožkų raupų) laboratorija paskiriamas Veterinarijos ir agrocheminių tyrimų centras – CODA-CERVA, Briuselis, Belgija.
   Papildomos šios laboratorijos pareigos ir užduotys yra nustatytos priede.
   2 straipsnis
   Reglamento (EB) Nr. 882/2004 VII priedo II skirsnis papildomas šiuo 19 punktu:
   
      
                  „19.
               
               
                  ES etaloninė Capripoxvirus genties virusų sukeliamų ligų (žvynelinės ir avių ir ožkų raupų) laboratorija
                  
                              Veterinarijos ir agrocheminių tyrimų centras – CODA-CERVA
                           
                        
                              Virusinių ligų operacijų direktoratas
                           
                        
                              Vezikulinių ir egzotinių ligų skyrius
                           
                        
                              Groeselenberg 99
                           
                        
                              1180 Briuselis
                           
                        
                              Belgija“.
                           
                        
            
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. sausio 26 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 165, 2004 4 30, p. 1.
   
      PRIEDAS
      
         Es etaloninės Capripoxvirus genties virusų sukeliamų ligų (žvynelinės ir avių ir ožkų raupų) laboratorijos pareigos ir užduotys
      
      Be bendrųjų Reglamento (EB) Nr. 882/2004 32 straipsnio 2 dalyje ES etaloninėms gyvūnų sveikatos sektoriaus laboratorijoms nustatytų funkcijų ir pareigų, ES etaloninei Capripoxvirus genties virusų sukeliamų ligų (žvynelinės ir avių ir ožkų raupų) laboratorijai priskiriamos šios pareigos ir užduotys:
      
                  1.
               
               
                  
                     Užtikrinti valstybių narių nacionalinių laboratorijų bendradarbiavimą ir nustatyti optimalius Capripoxvirus genties virusų gyvuliams sukeliamų ligų (žvynelinės ir avių ir ožkų raupų) diagnozavimo metodus, konkrečiau:
                  
                  
                              a)
                           
                           
                              atlikti genominį apibūdinimą, filogenetinę analizę (ištirti santykį su kitomis to paties viruso padermėmis) ir saugoti Capripoxvirus genties virusų padermes, siekiant palengvinti diagnostikos paslaugų teikimą Sąjungoje ir, kai tinkama ir būtina, pvz., siekiant vėliau tikrinti epidemiologinę padėtį arba patikrinti diagnozę;
                           
                        
                              b)
                           
                           
                              sudaryti ir atnaujinti Capripoxvirus genties virusų padermių ir izoliatų, taip pat, kai arba jeigu turima, specifinių serumų ir kitų ligų diagnostikai atlikti būtinų reagentų rinkinį;
                           
                        
                              c)
                           
                           
                              suderinti diagnozavimo veiksmus ir užtikrinti aukštą Sąjungoje atliekamų tyrimų kokybę periodiškai rengiant ir atliekant kontrolinius tarplaboratorinius tyrimus bei išorės kokybės kontrolę dėl tų ligų diagnozavimo Sąjungos lygmeniu, taip pat periodiškai perduodant tokių tyrimų rezultatus Komisijai, valstybėms narėms ir nacionalinėms laboratorijoms, paskirtoms tų ligų diagnozei nustatyti;
                           
                        
                              d)
                           
                           
                              kaupti ekspertines žinias apie šias ligas, kad būtų galima greitai atlikti jų diferencinę diagnozę, visų pirma, palyginant su kitomis atitinkamomis virusinėmis ligomis;
                           
                        
                              e)
                           
                           
                              atlikti mokslinius tyrimus, kurių tikslas – sukurti tobulesnius ligų kontrolės metodus bendradarbiaujant su nacionalinėmis laboratorijomis, paskirtomis tų ligų diagnozei nustatyti, kaip susitarta su Komisija;
                           
                        
                              f)
                           
                           
                              konsultuoti Komisiją dėl mokslinių Capripoxvirus genties virusų aspektų, visų pirma, pasirenkant ir naudojant Capripoxvirus genties virusų vakcinos padermes.
                           
                        
            
                  2.
               
               
                  
                     Remti valstybių narių nacionalinių laboratorijų, paskirtų Capripoxvirus genties virusų sukeliamų ligų (žvynelinės ir avių ir ožkų raupų) diagnozei nustatyti, funkcijas, visų pirma:
                  
                  
                              a)
                           
                           
                              saugoti ir minėtoms laboratorijoms tiekti standartinius serumus ir kitus etaloninius reagentus, kaip antai virusus, inaktyvuotus antigenus arba ląstelių linijas, siekiant standartizuoti atliekamus diagnostinius tyrimus ir naudojamus reagentus kiekvienoje valstybėje narėje, kurioje būtina nustatyti sukėlėją ir (arba) atlikti serologinius tyrimus;
                           
                        
                              b)
                           
                           
                              aktyviai padėti diagnozuoti ligas, jeigu įtariama, kad įvyko ligos protrūkis valstybėse narėse arba toks protrūkis patvirtinamas, t. y. gauti Capripoxvirus genties virusų izoliatus diagnozei patvirtinti, virusui apibūdinti ir siekiant prisidėti atliekant epidemiologinius ir kitus tyrimus. Apie šios veiklos rezultatus turi būti nedelsiant pranešta Komisijai, valstybėms narėms ir nacionalinėms laboratorijoms, paskirtoms atitinkamų ligų diagnozei nustatyti.
                           
                        
            
                  3.
               
               
                  
                     Teikti informaciją ir teikti tolesnį mokymą, visų pirma tokiais būdais:
                  
                  
                              a)
                           
                           
                              palengvinant mokymo ir kvalifikacijos kėlimo kursų bei praktinių seminarų teikimą nacionalinėms laboratorijoms, paskirtoms Capripoxvirus genties virusų sukeliamų ligų diagnozei nustatyti, bei laboratorinės diagnostikos specialistams, siekiant visoje Sąjungoje suderinti šių ligų diagnostikos metodus;
                           
                        
                              b)
                           
                           
                              dalyvaujant tarptautiniuose forumuose, ypač tuose, kuriuose aptariamas tokių ligų analitinių diagnostikos metodų standartizavimas ir taikymas;
                           
                        
                              c)
                           
                           
                              bendradarbiaujant su susijusiomis kompetentingomis laboratorijomis ES nepriklausančiose šalyse, kuriose tos ligos yra paplitusios, Capripoxvirus genties virusų sukeliamų ligų diagnostikos metodų srityje;
                           
                        
                              d)
                           
                           
                              metiniame nacionalinių laboratorijų, paskirtų Capripoxvirus genties virusų sukeliamų ligų diagnozei nustatyti, susitikime peržiūrint atitinkamus tyrimams keliamus reikalavimus, nustatytus Pasaulinės gyvūnų sveikatos organizacijos (OIE) Sausumos gyvūnų sveikatos kodekse ir Sausumos gyvūnų diagnostinių tyrimų ir vakcinų vadove;
                           
                        
                              e)
                           
                           
                              padedant Komisijai peržiūrėti OIE rekomendacijas, nustatytas Sausumos gyvūnų sveikatos kodekse ir Sausumos gyvūnų diagnostinių tyrimų ir vakcinų vadove;
                           
                        
                              f)
                           
                           
                              neatsiliekant nuo pokyčių Capripoxvirus genties virusų sukeliamų ligų epidemiologijos srityje.